প্রশ্ন (৩৩/২৩৩) : আমাদের দেশের অনেক মেয়েদের বিভিন্ন মিডিয়ায় ও বিলবোর্ডে বিজ্ঞাপনের মডেল বা অভিনেত্রী হিসাবে অংশ নিতে দেখা যায়। এদের কেউ কেউ নিয়মিত ছালাত, ছিয়াম আদায় করে থাকে। শারঈ দৃষ্টিতে এর পরিণতি কি হতে পারে? উল্লেখ্য যে, এসব মেয়েদের অভিভাবকরা এটাকে সাদরে মেনে নিয়েছেন এবং এজন্য তারা গর্ব অনুভব করেন।  -মুহাম্মাদ ইদ্রীস আলী  বাঁশদহা হাটখোলা, সাতক্ষীরা।  উত্তর : পরপুরুষকে দেখানোর জন্য সাবালিকা মেয়ের যেকোন অঙ্গভঙ্গি ইসলামে নিষিদ্ধ (নূর ৩১)। যারা এটা করেন ও যারা এটা সমর্থন করেন উভয়ে আল্লাহর বিধান লংঘনকারী। আর আল্লাহ কোন সীমালংঘনকারীকে ভালবাসেন না (আলে ইমরান ৫৭)। প্রকৃত অর্থে ছালাত-ছিয়াম আদায়কারী ব্যক্তি এগুলিকে কখনোই সমর্থন করতে পারেন না। অতএব ঐ মুছল্লী লোক দেখানো ছালাত আদায়কারী মাত্র (মাঊন ৫)। কেননা প্রকৃত মুছল্লী ব্যক্তিকে তার ছালাত যাবতীয় ফাহেশা ও মুনকার কাজ থেকে বিরত রাখে (আনকাবূত ৪৫)।